CELEX: C2004/168/13
Language: da
Date: 2004-06-26 00:00:00
Title: Sag T-139/04: Sag anlagt den 8. april 2004 af Kelvin William Stephens mod Kommissionen for De Europæiske Fællesskaber

26.6.2004   
            
            
               DA
            
            
               Den Europæiske Unions Tidende
            
            
               C 168/7
            
         Sag anlagt den 8. april 2004 af Kelvin William Stephens mod Kommissionen for De Europæiske Fællesskaber
   (Sag T-139/04)
   (2004/C 168/13)
   Processprog: fransk
   Ved De Europæiske Fællesskabers Ret i Første Instans er der den 8. april 2004 anlagt sag mod Kommissionen for De Europæiske Fællesskaber af Kelvin William Stephens, Bruxelles, ved avocat Nicolas Lhoëst, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse af 14. april 2003 annulleres, for så vidt som:
               
                           —
                        
                        
                           sagsøgerens indplacering ved ansættelse ikke herved blev fastsat til lønklasse A6, løntrin 3
                        
                     
                           —
                        
                        
                           sagsøgerens karriere i lønklasse ikke herved blev genoprettet, således at datoerne for hans forfremmelser til lønklasse A5 og A4 blev rykket frem
                        
                     
                           —
                        
                        
                           ikrafttrædelsen af afgørelsen om ændret indplacering for så vidt angår de økonomiske virkninger blev begrænset til den 5. oktober 1995.
                        
                     
         
               —
            
            
               Ansættelsesmyndighedens afgørelse af 15. januar 2004, tilstillet sagsøgeren den 30. januar 2004, om afvisning af hans klage R/521/03, annulleres.
            
         
               —
            
            
               Kommissionen tilpligtes at betale sagsøgeren en godtgørelse, der foreløbigt fastsættes til 125 000 EUR, såfremt Kommissionen ikke er i stand til at genoprette sagsøgerens karriere i lønklasse.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren i den foreliggende sag, som blev indplaceret i lønklasse A7, løntrin 3, ved hans ansættelse i oktober 1985, har anfægtet ansættelsesmyndighedens afgørelse om ikke at ændre denne indplacering ved at fastsætte den til lønklasse A6, løntrin 1, og ikke til lønklasse A6, løntrin 3, om ikke at ville genoprette hans karriere og om at begrænse datoen for ikrafttrædelsen af afgørelsen vedrørende hans ændrede indplacering til den 5. oktober 1995.
   Til støtte for påstandene har sagsøgeren påberåbt sig de samme anbringender som dem, der er påberåbt af sagsøgeren i sag T-125/04, Rousseaux mod Kommissionen.